02/12/2021 | Administración LocalProvincial
Deputación Provincial da Coruña
Servizo de Promoción Económica, Turismo e Emprego. Sección de Promoción Económica e Emprego
Bases reguladoras da convocatoria do programa de subvencións dirixido ás organizacións sindicais ORSIA/2021

ANUNCIO Mediante Resolución de Presidencia nº 2021/46956 de 30/11/2021 aprobáronse as bases reguladoras do Programa de subvencións dirixido ás organizacións sindicais que conten coa condición de máis representativos na Comunidad Autónoma de Galicia para a realización de actividades de asesoramento ás persoas traballadoras e autónomos sen persoal contratado que se están vendo sometidas a situacións laborais derivadas da pandemia causada pola COVID-19 (como despedimentos, ERE, ERTE ou ceses) durante o ano 2021, que se transcriben de seguido: BASES REGULADORAS DA CONVOCATORIA ORSIA 2021 Datos da convocatoria Base 1.-Liñas Xerais A Deputación da Coruña, no marco das súas competencias, tal e como aparece recollido no artigo 36.1. d) da Lei 7/1985, de 2 de abril, Reguladora das Bases del Réxime Local, inclúe a cooperación no fomento do desenvolvemento económico e social. Tendo en conta as circunstancias verdadeiramente extraordinarias que se está vivindo neste momento e co obxectivo de facer fronte ao actual contexto socioeconómico xerado pola pandemia do coronavirus COVID-19, plantea unha estratexia de cooperación coas organizacións sindicais máis representativas. A nova realidade económica pon de manifesto que non só é importante dinamizar e tratar de axudar ao maior número de empresas posible, senón que tamén é preciso deseñar mecanismos necesarios para apoiar e asesorar ás persoas traballadoras e autónomos sen persoal contratado que se están vendo sometidas a situacións laborais derivadas da pandemia causada pola COVID-19 (como despedimentos, ERE, ERTE ou ceses) Así mesmo tamén se considera fundamental o apoio ás comarcas máis afectadas por procesos de desindustrialización e perda de servizos no ámbito da Provincia, como son na actualidade a Comarca Coruñesa, Ferrolterra, así como outras que poidan verse afectadas no futuro. Nese senso amósase necesario tamén o apoio ás Organizacións Sindicais na súa tarefa de asesoramento, asistencia xurídica, formación e información a tódalas persoas traballadoras de estas comarcas golpeadas pola crise. A tramitación, das subvencións farase de xeito telemático, a través da plataforma de tramitación electrónica da Deputación (SUBTEL). A tramitación telemática aplicaráselle a todas as fases do procedemento (solicitude, concesión e xustificación) e incluiranse en cada unha delas as notificacións e as comunicacións, os requirimentos de información e documentación e máis os envíos de documentación que fosen necesarios para tramitar os expedientes. A resolución da solicitude de subvención, por tratarse dun acto integrante dun procedemento de concorrencia competitiva e, de conformidade co establecido no artigo 45 da Lei 39/2015, notificarase mediante a publicación no Boletín Oficial da Provincia, e producirá os mesmos efectos que a notificación individualizada. Esta publicación tamén se realizará na páxina web da Deputación, á cal se remitirá o texto publicado no Boletín Oficial da Provincia, sen prexuízo do cumprimento da normativa vixente en materia de notificacións administrativas. Base 2. Réxime xurídico O marco normativo polo que se rexerán as subvencións concedidas pola Deputación da Coruña está constituído polas leis e disposicións que se citan a continuación e polas súas normas de desenvolvemento, así como por cantas outras normas, legais ou regulamentarias, que conteñan prescricións relativas ás subvencións ou sexan susceptibles de produciren efectos no devandito ámbito: · Lei 38/2003, do 17 de novembro, xeral de subvencións e Real decreto 887/2006, do 21 de xullo, polo que se aproba o seu regulamento. · Lei 7/1985, do 2 de abril, reguladora das bases de réxime local. · Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. · Lei 27/2013, do 27 de decembro, de racionalización e sustentabilidade da administración local. · Lei 39/2015, do 1 de outubro, de procedemento administrativo común das administracións públicas. · Lei orgánica 1/1996, do 15 de xaneiro, de protección xurídica do menor, de modificación do Código civil e da Lei de axuizamento civil. · Lei 15/2014, do 16 de setembro, de racionalización do sector público e outras medidas de reforma administrativa. · Lei orgánica 3/2018, de 5 de decembro, de protección de datos persoais e garantias dos dereitos dixitais. · Lei 11/2007, do 22 de xuño, de acceso electrónico dos cidadáns aos servizos públicos. · Lei 59/2003, do 19 de decembro, de sinatura electrónica. · Lei galega 12/2011, do 26 de decembro, de medidas fiscais e administrativas. · Regulamento orgánico e Bases de execución do orzamento de 2021, da Deputación da Coruña. · Ordenanza xeral de subvención e transferencias da Deputación Provincial da Coruña, de 10 de agosto de 2021 (BOP número 150) · Carta dos dereitos e deberes dos cidadáns da provincia da Coruña en relación coa Deputación provincial (publicada no BOP nº 63 do 07/04/2015) · Lei orgánica 3/2007, do 22 de marzo, para a igualdade efectiva de mulleres e homes. · Decreto lexislativo 2/2015, do 12 de febreiro, polo que se aproba o Texto refundido das disposicións legais da Comunidade Autónoma de Galicia en materia de igualdade. · Lei galega 11/2007, para a prevención e tratamento integral da violencia de xénero. · Lei 2/2014, do 14 de abril, pola igualdade de trato e a non discriminación de lesbianas, gais, transexuais, bisexuais e intersexuais en Galicia. · Lei 3/1983, do 15 de xuño, de normalización lingüística. · Carta europea das linguas rexionais ou minoritarias do 5 de novembro de 1992, BOE nº 222, do 15 de setembro de 2001. · Plan xeral de normalización da lingua galega, aprobado por unanimidade do Parlamento de Galicia o día 21 de setembro de 2004. · Ordenanza de uso da lingua galega na Deputación Provincial da Coruña, publicada no BOP nº 186, do 29 de setembro de 2017. Base 3.- Obxecto O obxecto destas bases é establecer as normas para a solicitude, concesión, xustificación e pagamento das subvencións en réxime de concorrencia competitiva que tramite a Deputación da Coruña, ao amparo do establecido na Lei 38/2003, do 17 de novembro, xeral de subvencións (LXS) e no seu regulamento de desenvolvemento, aprobado polo Real decreto 887/2006, do 21 de xullo (RDLXS), dirixidas ás organizacións sindicais que conten coa condición de máis representativos na Comunidad Autónoma de Galicia, segundo o establecido nos artigos sexto e sétimo da Ley Orgánica 11/1985, de 2 de agosto, de Liberdade Sindical, e que xustifiquen as súas actuacións no ámbito da provincia da Coruña, para a realización de actividades de asesoramento ás persoas traballadoras e autónomos sen persoal contratado que se están vendo sometidas a situacións laborais derivadas da pandemia causada pola covid-19 (como despedimentos, ERE, ERTE, ou ceses) durante o ano 2021. Estas normas serán de aplicación ás convocatorias de subvencións provinciais referidas a actividades que se van realizar no período comprendido entre o 1 de xaneiro e o 31 de decembro de 2021. Base 4.- Gastos subvencionables Os conceptos que se van subvencionar serían a ccións tendentes a sufragar os gastos das organizacións sindicais, ou contratación de servizos profesionais independentes, nas actividades específicas de asesoramento e prestación dos servizos precisos a traballadores e autónomos sen persoal contratado que acudan a estos para asesorarse sobre situacións laborais derivadas da pandemia causada pola COVID-19 (como despedimentos, ERE, ERTE, ou ceses). En concreto os gastos a subvencionar serían os seguintes: - Gastos de persoal, soldos e salarios, seguridade social do persoal asociado ás oficinas abertas polas organizacións sindicais na provincia da Coruña que resulten necesarios, total ou parcialmente, para o desenvolvemento da actividade subvencionada. - Gastos por prestación de servizos de profesionais independentes, tales como avogados, asesores, etc. directamente relacionados coa a realización da actividade. - Gastos de desprazamentos imprescindibles para a realización da actividade subvencionada. - Gastos de funcionamento da entidade co límite máximo do 15% do gasto directo validamente xustificado. En consecuencia, atendendo as instrucións reguladoras da codificación dos conceptos de gasto que son obxecto de subvención provincial, terán a consideración de gastos subvencionables os gastos que se atopen dentro dos seguintes códigos de concepto de gasto: Base 5.- Exclusións Non serán obxecto de subvención: 5.1. As actividades ou investimentos xa subvencionados pola Deputación da Coruña no mesmo exercicio. Non se poderá financiar o mesmo obxecto cunha subvención de concorrencia e outra nominativa, por seren incompatibles, neste caso a entidade beneficiaria tería, necesariamente, que renunciar a unha delas.5.2. As actividades promovidas por persoas ou entidades que foran sancionadas ou condenadas por resolución administrativa ou sentenza firme pola comisión de condutas discriminatorias nos termos dispostos na Lei orgánica 3/2007, do 22 de marzo, para a igualdade efectiva entre mulleres e homes, na Lei orgánica 1/2004, do 28 de decembro, de medidas de protección integral contra a violencia de xénero, así como no Decreto lexislativo 2/2015, do 12 de febreiro, polo que se aprobou o Texto refundido das disposicións legais da Comunidade Autónoma de Galicia en materia de igualdade.5.3. As actividades promovidas por persoas ou entidades que utilicen na súa actividade linguaxe sexista ou empreguen a imaxe da muller como reclamo ou connotacións de tipo sexual ou denigrante segundo o disposto no Decreto lexislativo 2/2015, do 12 de febreiro.5.4. Ademais das exclusión anteriores, non serán obxecto de subvención neste programa as seguintes actividades: Base 6.- Solicitantes Poderán participar na presente convocatoria as entidades que cumpran os requisitos que se establecen de seguido, no momento de presentaren a solicitude: Os sindicatos que conten ca condición de máis representativos na Comunidad Autónoma de Galicia, segundo o establecido nos artigos sexto e sétimo da Ley Orgánica 11/1985, de 2 de agosto, de Liberdade Sindical, e que xustifiquen as súas actuacións no ámbito da provincia da Coruña. Só poderá concederse unha subvención por entidade nas convocatorias de concorrencia competitiva. Para estes efectos, considéranse unha soa entidade, todas aquelas nas que os/as socios/as ou membros da Xunta Directiva sexan comúns nunha porcentaxe superior ao 50% ás vinculadas nos termos establecidos na Lei xeral de subvencións e nas súas normas de desenvolvemento, así como as que poidan encaixar no concepto de grupo nos termos dispostos no Código de Comercio. Base 7. Requisitos e obrigas das entidades solicitantes 7.1. Estaren legalmente constituídas como organización sindical antes de presentaren a solicitude.7.2. Ter o domicilio fiscal en Galicia e acreditar que as empresas ás que pertencen os traballadores asesorados desenvolven a súa actividade no ámbito territorial desta provincia.7.3. Dado que a tramitación será telemática: A entidade deberá dispoñer dun único enderezo de correo electrónico de contacto durante toda a tramitación do expediente, ao que se dirixirán as comunicacións. Excepcionalmente, e de xeito xustificado, poderá modificar este enderezo inicial, sempre e cando lle notifique a circunstancia pertinente á Deputación. Deberá dispoñer de certificado dixital: - a persoa que represente á entidade ou quen teña delegadas as súas funcións - quen teña outorgado poder suficiente para exercer a representación da organización no ámbito da provincia da Coruña. - a persoa que ostente a condición de fedatario.7.4. Estaren ao corrente das súas obrigas coa Facenda Pública, coa Deputación e coa Tesourería da Seguridade Social.7.5. Non estaren incursas nas causas de incompatibilidade ou de incapacidade para seren beneficiarias ou percibiren as subvencións da administración pública dispostas no art.13 da LXS.7.6. Faceren constar a colaboración da Deputación da Coruña en toda información interna e externa que fixeran das actividades ou investimentos subvencionados. As entidades terán, en lugar visible na súa páxina web, a imaxe corporativa da Deputación da Coruña.7.7. Utilizaren, con carácter xeral, formas de pagamento a terceiros/as que poidan acreditar mediante documento expedido por unha entidade financeira (transferencia bancaria, tarxeta de crédito, tarxeta de débito, cheque ou talón nominativo, etc) no que quede identificada a persoa ou entidade beneficiaria, o importe e a data de pagamento. Só excepcionalmente poderá utilizarse o pagamento en metálico cando non sexa posible outra forma alternativa (peaxe de autoestrada, tícket de aparcadoiro etc). O incumprimento desta disposición, para algún gasto, implicará que este gasto se considere “non subvencionable”, de conformidade cos art.72.2, 75.2 e 89 do RDLXS e en relación cos art.31.2 e 37 da LXS, sempre que o dito gasto supere o importe de 150 €. 7.8. Someterse aos procedementos de control ou de auditoría que realice a Intervención provincial, o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado dos ditos procedementos poderase esixir responsabilidade administrativa, consonte co disposto na LXS e, se fora o caso, responsabilidade penal, de conformidade co Código penal.7.9. As entidades beneficiarias ás que lles resulta de aplicación obrigatoria o Plan de contas adaptado ás entidades non lucrativas, en particular no que se refire ás súas obrigas contables, estarán ao disposto no RD 1491/2011, do 24 de outubro, polo que se aproban as normas de adaptación do Plan Xeral de Contabilidade ás entidades sen fins lucrativos e o modelo de plan de actuación das entidades sen fins lucrativos, e demais normas de desenvolvemento deste; Así mesmo, as entidades beneficiarias das subvencións teñen a obriga de conservaren os documentos xustificativos da aplicación dos fondos recibidos durante un mínimo de catro anos, que se han contar dende a data da percepción ou cobramento da subvención, en tanto que poderán ser obxecto das correspondentes actividades de control.7.10. A entidade beneficiaria da subvención provincial deberá pagar os seus gastos xustificativos antes de que transcorra un mes contado a partir da percepción da subvención. No caso contrario, o dito gasto considerarase como non válido para efectos de xustificación da subvención.7.11. Cumprir os requisitos da convocatoria específica correspondente á subvención que queren solicitar.7.12. Utilizaren, con carácter xeral, unha linguaxe non sexista e inclusiva, elaborar materiais que fomenten a igualdade, tratar as imaxes con valores de igualdade, presenza equilibrada, diversidade, pluralidade de roles e identidades de xénero.7.13. No caso de que algunha das actividades que execute a entidade solicitante implique o contacto habitual con menores, deberá comprobar que o persoal ao seu cargo non foi condenado por sentenza firme por ningún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos, de conformidade co disposto no artigo 13.5 da Lei orgánica 1/1996, de protección xurídica do menor, de modificación parcial do Código civil e da Lei de axuizamento civil). As entidades terán, en lugar visible na súa páxina web, a imaxe corporativa da Deputación da Coruña. Base 8.- Solicitude 8.1.- Prazo da convocatoria O prazo de presentación de solicitudes determinarase no anuncio de publicación da convocatoria deste programa no BOP da provincia da Coruña, a través do Sistema Nacional de Publicación de Subvencións. As solicitudes presentaranse de xeito telemático na sede electrónica da Deputación da Coruña, a través da plataforma de tramitación electrónica da Deputación (SUBTEL). A presentación telemática producirá plenos efectos xurídicos, sempre que a solicitude sexa presentada dentro do prazo establecido e na plataforma citada. Non se terán por presentadas as solicitudes que se acheguen noutros rexistros.8.2.- Documentación específica da convocatoria A documentación da solicitude de subvención deberá vir asinada do seguinte xeito: - No caso das certificacións, pola persoa que represente á entidade, ou persoa en quen delegue, e a persoa que ostente a condición de fedatario. - No caso das declaracións, compromisos e outra documentación, pola persoa que represente á entidade ou persoa en quen delegue. A documentación a presentar é a seguinte: 8.2.1 Acreditación de que a organización sindical solicitante cumpre os requisitos específicos das bases 6 e 7, e ostente a condición de máis representativa a nivel autonómico. Dita condición acreditarase achegando a correspondente certificación emitida pola Consellería de Emprego e Igualdade.8.2.2 Declaración de estar legalmente constituída antes da presentación da solicitude, de dispoñer dos estatutos adaptados á lexislación vixente e de que o seu obxecto a faculta para participar na convocatoria na que solicita a subvención.8.2.3 Certificación acreditativa do acordo do órgano competente, debidamente acreditado, polo que se decide solicitar a subvención e do nomeamento da persoa representante para a relación coa Deputación.8.2.4 Declaración de non estaren incursas a persoa representante e a entidade nas causas de incompatibilidade ou incapacidade para seren beneficiarias ou percibiren subvencións da Administración pública, dispostas no art.13 da LXS.8.2.5 Memoria explicativa da actividade ou actividades desenvolvidas ou que vaia desenvolver a organización sindical ou o seu gabinete técnico Documento Memoria explicativa da actividade, asinada polo representante, que conterá os seguintes aspectos: - Breve descrición da actividade que se vai realizar e da súa implantación na provincia da Coruña, para os efectos de comprobar que é subvencionable nesta convocatoria segundo o disposto na base 3. - Calendario de realización da actividade ao longo do ano 2021. - Adecuación da actividade ao interese provincial. - Número de persoas potencialmente beneficiarias. - Declaración de persoal contratado ou a contratar para as actividades subvencionables coa estimación do tempo da xornada que cada traballador adica a estes servizos.8.2.6 Autorización para que a Deputación poida obter, en calquera momento da tramitación do expediente, as certificacións das administracións tributarias correspondentes e da Tesourería da Seguridade Social, nas que se acredite que a entidade está ao corrente nas súas obrigas tributarias e coa Seguridade Social.8.2.7 Solicitude de autorización, se procede, no caso de que a entidade solicitante concerte a execución total ou parcial obxecto da subvención con persoas físicas ou xurídicas vinculadas á entidade, de conformidade co disposto no artigo 29.7. d) da LXS, e no artigo 68 do RDLXS.8.2.8 Calquera outra documentación, compromisos ou manifestacións que se especifiquen na convocatoria correspondente ou que sexa precisa para a valoración da solicitude. No caso de que a documentación fose incorrecta ou insuficiente, darase un prazo de 10 días para a súa emenda. Pasado o dito prazo sen que a entidade interesada atenda o requirimento, entenderase que desiste do seu pedimento. Serán rexeitadas automaticamente as solicitudes que conteñan documentos electrónicos que incorporen código malicioso ou dispositivo susceptible de afectar á integridade ou seguridade do sistema, omitan documentos esixidos, non cubran nos cuestionarios telemáticos os campos requiridos como obrigatorios ou cando conteñan incongruencias ou omisións que impidan o seu tratamento Base 9.- Resolución 9.1 Valoración das solicitudes A selección das peticións e a contía das subvencións determinarase despois da consideración das actividades que se van realizar, de acordo cos baremos que se establecen: Criterios de valoración da convocatoria (1) O coeficiente de financiamento ven definido no punto 10.2.1. das presentes bases como o cociente entre o importe da subvención solicitada e o importe do orzamento de gastos presentados pola entidade. Os importe mínimo e máximo de subvención a conceder detállanse de seguido, aínda que a contía concedida en ningún caso poderá ser superior ao 80% do orzamento subvencionable. Importe máximo: 100.000 € Importe mínimo: 20.000 € 9.2 Concesión A concesión das subvencións realizarase mediante un réxime de concorrencia competitiva e será aprobada por resolución de Presidencia. Á vista da documentación que consta neste expediente, e logo da valoración das solicitudes de conformidade cos criterios establecidos, a unidade xestora formulará un informe proposta de resolución de concesión definitiva, debidamente motivado, que deberá expresar o solicitante ou a relación de solicitantes que cumpran os requisitos da convocatoria para os que propón a concesión da subvención e a súa contía, así como as solicitudes desestimadas, as desistidas e as non admitidas a trámite. Este informe proposta será fiscalizado. A Presidencia da Deputación ditará resolución de concesión definitiva, que deberá notificárselles ás entidades inter esadas na forma prevista na convocatoria. No caso de non formular desistencia expresa, a subvención considerarase aceptada tacitamente. As autorizacións ás que se refire a Base 7, apartado 2, e sempre que achegaren a información necesaria, entenderanse concedidas co outorgamento da subvención, nos termos da solicitude presentada. O prazo de resolución será de seis meses desde a finalización do prazo de presentación das solicitudes Base 10.- Xustificación e pagamento 10.1 Prazo de xustificación O prazo para a xustificación das subvencións rematará o día 29 de abril de 2022, ás 14.00 horas.10.2 Consideracións xerais As subvencións aboaranse despois da xustificación dos gastos, que deberán axustarse aos conceptos aprobados na concesión definitiva e que figurarán en cada expediente de solicitude. O aboamento das subvencións materializarase mediante ingreso na conta sinalada pola entidade xa rexistrada na Deputación da Coruña. De non existir este rexistro previo, a entidade deberá achegar a correspondente certificación dos seus datos bancarios.10.2.1 O coeficiente de financiamento defínese como o cociente entre o importe da subvención solicitada e o importe do orzamento de gastos presentados pola entidade. O orzamento subvencionado a xustificar será o que resulte de dividir o importe da subvención concedida polo coeficiente de financiamento. No caso de ter outras subvencións ou ingresos propios para o mesmo obxecto que, en concorrencia coa subvención da Deputación da Coruña, teñan un importe superior á cantidade resultante do cálculo anterior, o orzamento subvencionado a xustificar será a suma das subvencións e ingresos. O gasto total xustificado documentalmente deberá acadar, polo menos, o importe do orzamento subvencionado a xustificar.10.2.2 O importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas, supere o custo da actividade ou investimento desenvolvido pola entidade beneficiaria.10.2.3 Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión.10.3 Documentación xustificativa A documentación xustificativa deberá vir asinada do seguinte xeito: - No caso das certificacións, pola persoa que represente á entidade, ou persoa en quen delegue, e a persoa que ostente a condición de fedatario. - No caso das declaracións, compromisos e outra documentación, pola persoa que represente á entidade ou persoa en quen delegue.10.3.1 Memoria xustificativa do cumprimento das condicións impostas na concesión da subvención con indicación das actividades realizadas, das persoas usuarias, dos resultados obtidos e as desviacións acaecidas, asinada dixitalmente pola persoa que represente á entidade, ou persoa en quen delegue ou persoa en quen delegue.10.3.2 Declaración da entidade relativa á repercusión do IVE que, no seu caso, inclúan nas facturas xustificativas do gasto realizado. De acordo co disposto no art.31.8 da Lei xeral de subvencións, o IVE será subvencionable no caso de que non sexa deducible pola entidade.10.3.3 Certificación acreditativa dos gastos realizados, con identificación das persoas acredoras (nome da empresa e NIF ou, se fora o caso, nome, apelidos completos (sen abreviaturas) e NIF, dos conceptos de gasto e dos tipos de documentos (nº de factura ou documento equivalente, importe, data completa de emisión e detalle da retención do IRPF, nos casos que proceda) e das desviacións acontecidas en relación ao orzamento. Para os gastos de persoal indicarase para cada traballador/a o mes, a data, o importe bruto da nómina e o importe da Seguridade Social con cargo á entidade, así como a porcentaxe da xornada laboral que en cada caso se lle impute á actividade que se está a xustificar. Se a entidade ten algunha bonificación nas cotas da Seguridade Social ao seu cargo, terá que facer referencia ao seu fundamento legal na documentación achegada. De conformidade co indicado na Base 7.2.7, no caso de que na declaración de gastos figuren persoas acredoras, tanto físicas como xurídicas, vinculadas coa entidade beneficiaria, estas deberán corresponderse cos indicados na solicitude de autorización. Asemade, os importes de ditos gastos deberán referirse unicamente ao custo base da actividade realizada, excluíndo calquera tipo de beneficio. Unicamente se admitirán xustificantes de gastos correspondentes a actividades realizadas entre o 1 de xaneiro de 2021 e o 31 de decembro de 2021 Os xustificantes de gasto terán que estar expedidos nos períodos sinalados. Non obstante, naqueles casos nos que as actividades fosen realizadas no final do período da convocatoria de subvencións, poderían admitirse os xustificantes (factura ou documento equivalente) que fosen expedidos ata o día 16 do mes de xaneiro de 2022.10.3.4 Deberán xuntar copia dos contratos de traballo ou, no seu caso, acreditación de relación non laboral recoñecida como asimilada polo artigo 136.2. p) do Real Decreto Lexislativo 8/2015, de 30 de outubro, polo que se aproba o texto refundido da Ley General de la Seguridad Social do persoal adscrito á actividade subvencionada e os documentos expedidos pola Tesouraría Xeral da Seguridade Social que acrediten a súa alta, así como detallar o tempo da xornada que cada traballador adica a estes servizos. Esta documentación debe ser aportada coa preceptiva autorización para a cesión de datos persoais das ditas persoas traballadoras.10.3.5 Declaración da Presidencia da entidade na que se faga constar que o gasto foi reflectido, na forma preceptiva, no libro de contabilidade da entidade, segundo o disposto no art.14.1 da LXS.10.3.6 Relación detallada de todos os ingresos concedidos por outras administracións públicas ou entidades privadas para o mesmo obxecto da subvención que se vai a xustificar, con indicación do seu importe e procedencia, así como dos ingresos propios afectados á actividade subvencionada, ou, pola contra, declaración de non ter outros ingresos públicos ou privados para o mesmo obxecto. No caso de concorrencia de subvencións públicas que estean xustificadas, poderá achegarse certificación da administración que a concedeu, na que se detallen os conceptos subvencionados e os importes xustificados, así como o período ao que se refiren os gastos.10.3.7 Declaración do cumprimento da obriga de facer constar a colaboración da Deputación da Coruña en toda a información interna e externa que se faga das actividades subvencionadas.10.3.8 A entidade indicará se está ou non exenta do IVE e se está suxeita á regra de rateo a porcentaxe deducible, xa que só poderá terse en conta o cargo co dito imposto cando sexa soportado pola entidade e na porcentaxe que non fora deducible.10.3.9 Cando a xustificación se presente fóra de prazo, a entidade poderá aceptar a sanción que lle corresponde segundo se recolle nas bases da convocatoria, así como a compensación do importe da sanción no pagamento da subvención, de conformidade co indicado na Base 10. Para o cobramento da subvención, as entidades deberán presentar a documentación indicada nestas bases.10.4. Tramitación da xustificación Para os efectos de xustificación dos gastos e coa finalidade de exceptuar o art.31.2 da LXS, entenderase que o gasto está realizado coa achega da documentación sinalada na base anterior. Á vista da documentación xustificativa presentada e logo dos informes previos da unidade xestora e da súa fiscalización, o órgano competente valorará o cumprimento das actividades subvencionadas e, se a documentación é correcta, procederá o pagamento da subvención. Para a valoración do cumprimento da finalidade básica da subvención terase en conta o seguinte: - No caso de que se xustifique gasto polo 100% do orzamento subvencionado para xustificar, aboarase a totalidade da subvención. - No caso de que se xustifique gasto inferior ao 100% e, polo menos, do 50% do orzamento subvencionado para xustificar, aboarase a parte proporcional da subvención. - No caso de que se xustifique gasto inferior ao 50% do orzamento subvencionado para xustificar, non se considerará cumprida a finalidade básica da subvención, polo que non se aboará cantidade ningunha. No caso de que a documentación xustificativa fose incorrecta ou insuficiente, darase un prazo de 10 días para a súa emenda. Pasado o dito prazo sen que a entidade interesada atenda o requirimento, entenderase que desiste do seu pedimento, ditándose resolución de perda do dereito á percepción da subvención, que lle deberá ser notificada á entidade beneficiaria. A Deputación da Coruña poderá requirirlle á entidade beneficiaria a documentación que estime pertinente para os efectos de comprobar o cumprimento da finalidade da subvención. Conforme co que se dispón nas bases de execución do exercicio correspondente, o grao de execución das actividades ou investimentos subvencionados poderá ser considerado entre os criterios de valoración en futuras convocatorias. No caso de non atoparse ao corrente nas súas obrigas tributarias e coa Seguridade Social, e de que teña xustificado o cumprimento das condicións da subvención, advertirase á entidade beneficiaria de que non se procederá ao pagamento se no prazo dun mes non xustifica ter regularizada a súa situación tributaria ou social, e declararase a perda do dereito á subvención outorgada. Base 11. Incumprimentos e sancións Unha vez transcorrido o prazo de xustificación sinalado nestas bases ou nas específicas sen que a entidade presentase a documentación xustificativa, a unidade xestora requiriraa para que a presente no prazo improrrogable de 15 días dende a notificación. A falta de presentación da documentación neste prazo suporá a renuncia á subvención outorgada, sen prexuízo das responsabilidades establecidas na LXS. A presentación da documentación neste prazo excepcional non eximirá a entidade beneficiaria da sanción que lle corresponda segundo recolle o artigo 44.7 da Ordenanza xeral de subvencións e transferencias. · Atraso na presentación da xustificación ata un mes: 75 €. · Atraso na presentación da xustificación dun mes ata tres: 300 €. · Atraso na presentación da xustificación de máis de tres meses: 600 €. Aplicarase a compensación para o cobramento da sanción, agás que a entidade sancionada formule oposición á sanción ata que se resolva o recurso. Para outros incumprimentos e sancións non previstos neste apartado será de aplicación o disposto nos artigos 19 e seguintes da Ordenanza xeral de subvencións e transferencias da Deputación da Coruña. De conformidade coa habilitación legal conferida polo artigo 85.3 da Lei 39/2015, de Procedemento administrativo común das administracións públicas, aplicaranse as seguintes reducións ao importe da sanción que resulte da aplicación das normas de baremación e graduación contidas nos artigos anteriores: a) No caso de que iniciado o expediente sancionador, se a persoa infractora achega un escrito no que recoñece a súa responsabilidade e acepta a sanción que se lle puidera impor, o importe desta será reducido nun 60 por cento. b) No caso de pagamento voluntario da persoa infractora con anterioridade a que se dite a resolución, aplicarase unha redución do 30 por cento. Estas dúas reducións serán acumulables entre si, de xeito que o recoñecemento da responsabilidade e pagamento voluntario antes de que se dite a resolución correspondente, implicará unha redución do 90 por cento da sanción que correspondería. En todo caso, a súa efectividade estará condicionada á desistencia ou renuncia de calquera acción ou recurso en vía administrativa contra a sanción, trámite que se poderá realizar mesmo despois de terse presentado alegacións contra o acordo de iniciación do expediente sancionador. Base 12.–Protección de datos persoais Para os efectos da salvagarda do dereito das entidades participantes nas correspondentes convocatorias, ao respecto da protección dos seus datos de carácter persoal aterase aos termos dispostos na Lei orgánica 3/2018, de 5 de decembro de protección de datos persoais e garantías dos dereitos dixitais. Os datos persoais obtidos neste procedemento serán tratados, na súa condición de responsable, pola Deputación da Coruña coa finalidade de levar a cabo a tramitación administrativa que derive da xestión deste procedemento. O tratamento dos datos basease no cumprimento dunha misión de interese público. Con todo, determinados tratamentos poderán fundamentarse no consentimento das persoas interesadas. Os datos serán comunicados ás administracións públicas no exercicio das súas competencias, cando sexa necesario para a tramitación e resolución dos seus procedementos o por deber legal. As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sede electrónica da Deputación da Coruña ou presencialmente nos lugares e rexistros establecidos na normativa reguladora do procedemento administrativo común. Para facilitar o exercicio dos dereitos, a Deputación pon a súa disposición un modelo de solicitude (https://www.dacoruna. gal/documentacion/impresos-oficiales). Disposición adicional primeira A aprobación das bases específicas queda sometida á condición suspensiva da existencia de crédito adecuado e suficiente, tanto no orzamento inicial do exercicio 2021, como nos expedientes de modificación de créditos que esta deputación aprobe ao respecto. Consonte co anterior, non se poderá realizar ningún acto que supoña directa ou indirectamente compromiso provincial de transcendencia orzamentaria en tanto non se cumpra a condición suspensiva citada no apartado anterior. En ningún caso, a presente convocatoria xerará dereito ningún a favor dos solicitantes mentres tanto non se dean as condicións orzamentarias, procedimentais e xurídicas de aplicación. Disposición adicional segunda A presentación dunha solicitude de subvención supón a aceptación das correspondentes bases reguladoras. A Coruña, 30 de novembro de 2021 O presidente A secretaria Valentín González Formoso Amparo Taboada Gil